ინკვიზიცია

ინკვიზიცია არის კერეუტის რესპუბლიკაში მოქმედი პოლიციურ-რელიგიური ტიპის, რესპუბლიკის ფარგლებში სტაბილურობისა და მშვიდობის დამცველი პოლიტიკური ორგანიზაცია.

ინკვიზიციის ძირითადი იარაღებია:

* მოულოდნელობა.
* შიში.
* დაუნდობელი ეფექტურობა.

* და თითქმის ფანატიკური ერთგულება ლურჯი ფერისადმი.

იგი იმართება ინკვიზიციაში გაწევრიანებული ორდენების / გილდიების ხელმძღვანელი ინკვიზიტორებითა და ინკვიზიციის წევრების მიერ არჩეული უმაღლესი პირის, გრანდ-ინკვიზიტორის მეშვეობით.

ინკვიზიცია შედგება რამდენიმე ძირითადი ორდენისგან და მრავალი ქვეორდენისგან, რომლებიც სხვადასხვა რეგიონებში, მისიებსა და კერეუტის რესპუბლიკის რაზმებში სპეციალურად დაკისრებულ ფუნქციებს ასრულებენ.

ინკვიზიციაში შემავალი მთავარი გილდიებია:

* ამომავალი მზის სახლი
* ალისფერი საძმო
* იმედის სხივის ორდენი
* ერე'არალის მჭედელთა გილდია
* დომინიონი

ინკვიზციის ძირითადი ფუნქციებია კერეუტში სამოქალაქო სტაბილურობაზე ზრუნვა, წმინდა სინათლის რწმენის გავრცელება და კერეუტის რესპუბლიკის სამხედრო რიგებისთვის მონიტორინგის / დახმარების გაწევა.

ინკვიზიციის პოლიტიკური ლიდერია გრანდ-ინკვიზიტორი, ჯარის მთავარსარდალი კი - ომის მაგისტრი. საკანონმდებლო ფუნქციას ასრულებს ინკვიზიტორიუმი. ინკვიზიციაში ასევე ფუნქციონირებს სამხედრო საბჭო, რომელშიც ინკვიზიციის გრანდ-ინკვიზიტორი, ომის მაგისტრი, სამი კომანდირი და ხანდახან გამორჩეული კაპიტნებიც შედიან.

ინკვიზიცია ასეულობით წევრს მოითვლის, მაგრამ რეალურად მის სამხედრო, რელიგიურ, კომერციულ და პოლიტიკურ საქმიანობას მხოლოდ მისი მნიშვნელოვანი წევრებისგან შემდგარი მცირე ჯგუფი განსაზღვრავს.

ინკვიზიციის ოფიციალური წევრები (და არა რეკრუტები) არიან:

## ინკვიზიციის საწყისები

მზის რისხიდან 312 წელს, კერეუტის სამეფოს დიდმა ექსპანსიებმა და ახალი ეთნიკური ჯგუფების სამეფოში შერევამ სამეფოს მოსახლეობაში დიდი დისკომფორტი და დაუცველობის განცდა აღძრდა. ბევრი თვლიდა რომ კერეუტელების გარდა სხვა ხალხს სამეფოს მიწებზე არსებობის უფლება არ ჰქონდა, ბევრი კი თვლიდა რომ მზისა და სინათლის წყალობით კერეუტელებს შეეძლოთ ერთად ეცხოვრათ სხვა ხალხებთან ერთად და ასე შეექმნათ მტკიცე, ერთიანი სამეფო. ამ დაუცველობის განცდის აღმოსაფხვრელად, სეპარატისტებისა და მეამბოხეების წინააღმდეგ საბრძოლველად და ხალხში სინათლის რწმენის განსამტკიცებლად ერე'არალში დაარსდა ალისფერი საძმოს ორდენი.

ალისფერი საძმოს პირველი მაგისტრი, ჰერტო’მეკტოს ერე'არელი თავისი მჭერმეტყველობით, სამართლიანობითა და სინათლის იდეისადმი თავგანწირულობით ხალხში დიდი პოპულარობით სარგებლობდა. ალისფერი საძმოს რიგები ყოველდღიურად ფართოვდებოდა, ხოლო სადაც ალისფერი საძმოს ქსელი ვერ აღწევდა, იქ ადგილობრივი ორდენები და საძმოები არსდებოდა. საბოლოოდ, კერეუტის დედოფალი ელეანოსი და ჰერტო’მეკტოსი შეთანხმდნენ, რომ მთელ კერეუტის მიწებზე გავრცელებული სინათლის მადიდებელი ორდენებისთვის ერთიანი და კანონიერი სახე მიეცათ - მზის რისხვიდან 322 წელს ჩამოყალიბდა ინკვიზიცია, ორდენების მაგისტრებს ოფიციალური ინკვიზიტორის ტიტულები მიეცათ, ხოლო პირველი გრანდ ინკვიზიტორის ტიტული ჰეტო’მეკტოს ერე'არელს ერგო.

   ჰერტო'მეკტოსის გარდაცვალების შემდგომ ინკვიზიციაში არსებული ორდენებს შორის მშვიდობიანმა, კონკურენციულმა დაპირისპირებამ მრავალი მნიშვნელოვანი ფიგურა გამოააშკარავა. მათ შორის იყო ჰორრუს პაგაროსიელი, მზის მახვილის ორდენის ნორჩი რაინდი, რომელმაც 331 წელს მოახერხა და ყველა ორდენიდან წარმოდგენილი ინკვიზიტორები ინკვიზიციის სამომავლო გეგმების განსახილველად ერე'არალის კათედრალში შეკრიბა. შეკრებას პირველი ინკვიზიტორიუმი ეწოდა, რის შემდეგაც ეს სახელი ინკვიზიტორებისგან შემდგარ ერთიან სადისკუსიო/საკანონმდებლო საბჭოს ეწოდა. ჰორრუს პაგაროსიელის დამსახურებით ჩამოყალიბდა პირველი პალადინთა და მკურნალთა აკადემიები და საავადმყოფოები.

## ინკვიზიციის ოქროს ხანა

მზის რისხვიდან მეოთხე საუკუნე ითვლება ინკვიზიციის ოქროს ხანად. ამ პერიოდში კერეუტში არსებულ ეთნიკურ უმცირესობებში და აზნაურების ერთ ნაწილში ნისტორეების სამეფო ოჯახის ზეგავლენა მოსუსტდა, რისთვისაც დედოფალ ელეანოსის შვილმა, იმ დროისთვის ღრმად მოხუცებულმა ჰაროლდტ II-მ, 401 წელს, ინკვიზიციის ორდენს სასამართლოს ფუნქცია გადასცა და კერეუტის სამეფოს ინტერესების წინააღმდეგ არსებულ დაჯგუფებებს დაუპირისპირა. ამ გადაწყვეტილების მიღებისთანავე ინკვიზიტორებმა დაიწყეს ქვეყნის მასშტაბით არსებული ბნელეთით მოცული ორგანიზაციებისა და იდუმალებით აღსავსე პიროვნებების დაკავება, დაკითხვა და წამება. მიუხედავად იმისა, რომ ამ მეთოდებმა ასობით ტერორისტი და ქვეყნის მტერი გამოავლინა, პროცესს მრავალი უდანაშაულო ადამიანიც შეეწირა, რასაც ინკვიზიტორიუმი სტაბილურობისთვის შესაწირ მსხვერპლად განიხილავდა.

ათწლეულების განმავლობაში ინკვიზიციის მიერ ნადევნმა გრძნეულებმა, ოკულტისტებმა და კოლაბორაციონისტებმა დაიწყეს კერეუტიდან გაქრობა. ინკვიზიციის წევრები, რომელთა რიცხვიც მეხუთე საუკუნის 50-იან წლებში ორი ათასს აღწევდა, თითქმის უსაქმოდ და უფუნქციოდ დარჩნენ.

მ.რ-დან 463 წელს კერეუტის სამეფოს გენერლებმა და მთავარსარდლებმა მიიღეს გადაწყვეტილება, რომ ინკვიზიცია სამხედრო დავალებების შესასრულებლადაც გამოეყენებინათ. კონკრეტულად კი, ინკვიზიციელმა ფაროსნებმა და რაინდებმა წინ გაძღოლა დაუწყეს კერეუტის არმიებსა და ექსპედიციებს, ინკვიზიციელი მკურნალები და მაგიის ოსტატები კი კერეუტის ლაშქარის უკანა ხაზებს ამაგრებდნენ. ამ რეფორმის ეფექტურობამ ინკვიზიციის გავლენა იმდენად გაზარდა, რომ კერეუტის არმიებს უკვე სპეციალურად, ინკვიზიციის მიერ გამოყოფილი რაზმები და ორდენები არმიაში დისციპლინის უზრუნველსაყოფად და კონტრ-დაზვერვის ჩასატარებლად დაყვებოდნენ.

## ტერაროშიაზე

მზის რისხვიდან 499 წელს, ტერაროშიის კოლონიიდან ჩამოსულმა ერთ-ერთმა ხომალდმა მოიტანა ამბავი, რომ ზღვისგადაღმა კოლონიაზე თავდასხმები, უცხოტომელთა მიერ განხორციელებული რეიდები და უცნაურობით მოცული მოვლენები გახშირდა.

პარალელურად, კერეუტის რესპუბლიკა კაგამის იმპერიასთან ომს აქტიურად აწარმოებდა. შესაბამისად, ინკვიზიტორიუმმა, რომელიც ინკვიზიციის საკანონმდებლო ინსტიტუტს წარმოადგენდა, გადაწყვიტა რომ კერეუტის მეფეს გაუჭირდებოდა ორ ფრონტზე სამხედრო ოპერაციების წარმოება, ასე რომ ინკვიზიტორიუმმა გრანდ-ინკვიზიტორ ებერტ ნათელმოსილს დაავალა ოკეანის გადაცურვა და კოლონიების მიწების დაცვა. ინკვიზიციას კერეუტის მრავალ-ფრიგატიანი ფლოტილიისა და აღჭურვილობის გამოყენების უფლება მიეცა.

ამ დავალების შესასრულებლად ინკვიზიტორიუმმა თავისი ძალები სრული შემადგენლობით გამოიძახა. წლის ბოლოს ინკვიზიციელებისგან, დაქირავებული რაზმებისგან და კერეუტელი მეომრებისგან დაკომპლექტებულმა არმიამ ერე'არალის პორტი დატოვა. რამდენიმე კვირაში, ტერაროშიის მიწებთან მიახლოვებისას, შუა ღამეს კერეუტის ფლოტს ამოუცნობი ხომალდები დაესხნენ თავს. კერეუტელთათვის დამაბნეველ შეტაკებაში მტერის თითქმის ყველა ხომალდი განადგურდა, კერეუტის ფლოტიდან კი ბრძოლითა და წვალებით მხოლოდ ფრიგატმა, სახელად "ამომავალი მზე", გამოაღწია. დაზიანებულმა ხომალდმა გამთენიისას ტერაროშიის ნაპირებს მიაღწია, ხოლო გადარჩენილებში მხოლოდ ასამდე მებრძოლი და ერთადერთი ინკვიზიტორი, რადა'მანტრასი აღმოჩნდა.

მ.რ.-დან 500 წელს უცხო მიწაზე აღმოჩენილმა ეკიპაჟმა მალე დაიწყო დანარჩენი გადარჩენილების ძიება და კოლონიების ქალაქების თვალიერება. ტერაროშიაზე აღმოჩენილ ეკვილიბრიუმის ტომების რაზმებთან რამდენიმე შეტაკების შემდეგ, ინკვიზიციისგან ნარჩენმა ათეულებმა საბოლოოდ დაიდეს ბაზა ტერაროშიის სამხრეთით არსებულ მედიოქსის მიტოვებულ ციტადელში. მედიოქსის გამაგრების შემდეგ, რადა'მანტრასმა და მისმა თანამებრძოლებმა ხელახლა გაიაზრეს დაკისრებული ფუნქცია და მის შესასრულებლად საჭირო რეფორმები. "ამომავალი მზის" ხომალდის საპატივცემულოდ ინკვიზიციამ მიიღო ახალი ბანერი, სადაც მზე წმინდა სინათლის, სიახლისა და ახალი დასაწყისის სიმბოლოდ გამოაცხადა.

საბედნიეროდ, ტერაროშიი მიწებისთვის ომში ინკვიზიციის მხარდამხარ ჩაბმული აღმოჩნდა ბნელი ელფების გაერთინება, დომინიონი და სამეფო ელფების მეფე, მანვე. ამ გაერთიანებული რაზმების წინამძღოლ ომის მაგისტრად დაინიშნა მაისტერიუსების საგვარეულოს წარმომადგენელი, ლუშეს მაისტერიუსი და დაიწყო ინკვიზიციის ორდენულ-პოლიტიკური სტრუქტურიდან მილიტარისტულ სტრუქტურაზე გადასვლა.

## ტერაროშიის მისიის დასასრული

ორწლიანი შეუჩერებელი ექსპანსიებისა და ათასობით კოლონიელის უცხო ხელებიდან გამოხსნის შემდეგ, ინკვიზიციამ ტერაროშიის მიწების დიდ ნაწილზე კონტროლი დაამყარა. მიუხედავად იმისა, რომ საბოლოო კონფლიქტებში ინკვიზიციამ შევარდნის ბუდის სიმაგრე დაკარგა, ინკვიზიციის მისია წარმატებული გამოდგა. აღდგა მედიოქსის ციტადელი და უამრავი სხვა კოლონიაში შემავალი სიმაგრე. ინკვიზიციის ოფიცრებმა გამოხსნილი კოლონიელებისგან გამოწვრთნეს ახალი რაზმები, რომლებიც შემდგომში თავად დაიცავდნენ თავიანთ, კერეუტის დროშის ქვეშ არსებულ ტერიტორიებს.

მ.რ.-დან 502 წლის დასაწყისში სამეფო ელფების მეფე მანვემ ინკვიზიციის ლიდერებს დახმარება სთხოვა, რაზეც რადა'მანტრასმა და ლუშეს მაისტერიუსმა მას თანხმობა განუცხადეს და ინკვიზიციის რაზმების მცირე ნაწილთან ერთად სამეფო ელფების ხომალდებს გაჰყვნენ.

ინკვიზიციის დანარჩენი შენაერთები ტერაროშიაზე დამატებითი მისიების შესასრულებლად დარჩნენ, ზოგიერთი მათგანი კი საერთოდ მშობლიური კერეუტისკენ გაეშურა.